Alegeri locale parțiale. USR PLUS acuză că trei secţii de votare din Bragadiru sunt organizate într-un spaţiu al candidatului PNL.
Reprezentanţii USR-PLUS susţin că sunt nereguli grave în organizarea alegerilor parţiale, care vor avea loc duminică, în localitatea Bragadiru. Ei spun că se încearcă eliminarea reprezentanţilor USR PLUS din secţiile de votare şi că trei secţii sunt organizate în spaţii ale candidatului PNL.
Ovidiu Anton Piţigoi, preşedintele USR Bragadiru, şi Teodora Desagă, candidată la funcţia de primar al oraşului Bragadiru, susţin că se încearcă eliminarea reprezentanţilor USR PLUS şi ai Alianţei "Împreună pentru Bragadiru" din secţiile de votare la alegerile locale parţiale din 27 iunie.Ei anunţă că vor ataca în contencios administrativ hotărârile Biroului Electoral Judeţean Ilfov.Citește și Scandal cu gloanțe și pietre într-un sat din Ilfov. Totul a plecat de la un banner electoralDe asemenea, reprezentanţii USR PLUS vor face plângere penală deoarece trei secţii de votare ar fi organizate în spaţii ale candidatului PNL."În condiţiile în care trei secţii de votare din zona Prelungirea Ghencea sunt organizate într-un spaţiu aparţinând candidatului PNL, am sesizat Autoritatea Electorală Permanentă şi Primăria Bragadiru, iar pe numele viceprimarului Grigore Marian Dumitru, atenţionat asupra situaţiei încă de acum două luni, depunem plângere penală", au anunţat reprezentanţii USR PLUS.Alegerile locale parțiale vor avea loc duminică, 27 iunie 2021.